पटनाः प्यार करने वालों के लिए न तो कोई उम्र का बंधन होता है न हीं कोई पहरा. ये तो एक मुक्त ख्याल है जो कि हवा के झोंकों की तरह बहती रहती है. कभी मद्धम-मद्धम तो कभी तेज. कभी इतनी तेज की अपने आवेग में किसी को उड़ा ले जाए. ये झोंका इतना तेज होता है कि राज्य तो क्या देश की सीमा भी तोड़ देता है. मासूम इश्क जाति और धर्म की दीवार भी तोड़ कर एक दूसरे के लिए फना हो जाते हैं.

कुछ ऐसा ही मामला सामने आया है घाटी की खूबसूरत वादियों से. जम्मू कश्मीर के अनंतनाग जिले से. अनंतनाग की यह लड़की अपने महबूब के प्यार में इतनी पागल थी कि उसने यह भी नहीं देखा कि जिसके साथ वह इश्क लड़ा रही है वह पहले से 3 बच्चों का पिता है.

पुलिस को नहीं मिल रही है सुराग

बिना किसी की परवाह किए लड़की ने बिहार के मोहम्मद सुभान के साथ न सिर्फ शादी कर ली बल्कि सगे-संबंधियों को छोड़कर अपने प्रेमी की छांव में बिहार आ गई. मोहम्मद सुभान अपनी नई पत्नी को सुपौल जिले के गांव में ले आया.

पुलिस को जैसे ही पता चला कि एक कश्मीरी लड़की सुपौल में आई है तो पुलिस ने उसे अपनी हिरासत में ले लिया. जिसके बाद जम्मू कश्मीर पुलिस को इस संबंध में सूचना दी गई. कई दिनों तक जम्मू कश्मीर की पुलिस ने इस पर दिलचस्पी नहीं दिखाई तब बिहार पुलिस ने रिहा कर दिया.

राज मिस्त्री का करता था काम

रिहा होते ही दोनों ने कोर्ट मैरिज और निकाह पढ़वाया. जिसके बाद से कोई सुराग नहीं मिल रहा है. अब जम्मू कश्मीर लड़की को ले जाने के लिए सुपौल पहुंची है. बिहार पुलिस लड़की की बरामदगी के लिए कई जगहों पर दबिश दे चुकी है लेकिन अभी तक खाली हाथ ही है.

मोहम्मद सुभान कश्मीर में राज मिस्त्री का काम करता था. वह पहले से 3 बच्चों का पिता है. अब जम्मू कश्मीर की लड़की को ले जाने के लिए वहां की पुलिस सुपौल पहुंची है.

पहले भी कश्मीरी लड़की कर चुकी है बिहारी युवक से शादी

ये दूसरा मामला है जब जम्मू कश्मीर की लड़की किसी बिहारी लड़के साथ फरार हो गई है. इससे पहले बिहार के दो जुड़वा भाइयों ने कश्मीरी 2 लड़कियों को भागकर बिहार ले आया था. जिसके बाद जम्मू कश्मीर की पुलिस इन लड़कियों को लेकर चली गई थी.

पाकिस्तान में सिख लड़की के बाद अब हिंदू लड़की को अगवा करके कराया गया इस्लाम कबूल